wickkiey/tamil-wikipedia-chunked huggingface dataset:
# மட்டக்களப்பு மாவட்ட ஊடகவியலாளர் ஒன்றியம்

## நிருவாகக்குழு

ஆரம்பத்தில் இவ்வமைப்பின் ஆரம்பகாலத் தலைவராக எஸ். பேரின்பராஜாயும், உப தலைவராக எல். தேவஅதிரனும் செயற்பட்டார்கள். 2013 செப்டம்பர் 13 இல் புதிய நிருவாகக் குழு தெரிவாகியது. புதிய தலைவராக இ. பாக்கியராஜா தெரிவு செய்யப்பட்டார். இவர் வீரகேசரியின் மண்டூர் செய்தியாளராக இவர் நீண்ட காலமாகப் பணியாற்றி வருகிறார். உப தலைவராக சிவம் பாக்கியநாதன் தெரிவு செய்யப்பட்டார்.
# விதர்பா

**விதர்பா** அல்லது **விதர்ப்பம்** (மராத்தி: विदर्भ, ஆங்கிலம்: Vidarbha) மகாராஷ்டிர மாநிலத்தின் கிழக்குப் பகுதியில் அமைந்துள்ளது. இதன் பழைய பெயர் **பெரர்** ஆகும். இது மகாராஷ்டிராவின் மொத்தப்பரப்பில் 31.6% ஆக்கிரமித்துள்ளது. மகாராஷ்டிராவின் மொத்த மக்கள் தொகையில் 21.3% கொண்டுள்ளது. இதன் வடக்கே மத்தியப் பிரதேசம் மாநிலம் உள்ளது. கிழக்கே சட்டீஸ்கரும் தெற்கே தெலுங்கானா உள்ளன. மேற்கே மத்தியப்பிரதேச மாநிலம் அமைந்துள்ளது. இது இந்தியாவின் மையப்பகுதியில் அமைந்துள்ளது. விதர்பா தனக்கென தனியான கலாச்சாரமும் வரலாற்றுப் பின்னணியையும் கொண்டது. விதர்பா பகுதியின் மிகப்பெரிய நகராக நாக்பூர் இருக்கிறது, இரண்டாவது பெரிய நகராக அமராவதி உள்ளது. பெரும்பாலான விதர்பாவாசிகள் மராத்தி மொழி மற்றும் வாகர்தி மொழி பேசுகின்றனர்.
நாக்பூர் பகுதியில் ஆரஞ்சு மற்றும் பருத்தி பிரபலமானது. மகாராஷ்டிராவின் கனிம வளங்களில் விதர்பா மூன்றில் இரண்டு பங்கு வகிக்கிறது. வனப்பரப்பில் நான்கில் மூன்று பகுதியைக் கொண்டுள்ளது. விதர்பா பகுதியில் டடோபா புலி திட்டம் (Tadoba Tiger project), மெல்கட் புலி திட்டம் (Melghat Tiger Project), பென்ச் புலி திட்டம் (Pench Tiger Project), பொர் சரணாலயம்(Bor Sanctuary), பாந்தார மாவட்டத்தில் வனவிலங்கு சரணாலயங்கள் அனைத்தும் அமைந்துள்ளன. இந்தியாவின் மற்ற பகுதிகளைவிட விதர்பா அமைதியான பகுதி. எந்தவித மத, இன மோதல்களும் இல்லாத பகுதி. ஆனால் அதிக அளவு மக்கள் வறுமையால் பாதிக்கப்பட்டுள்ளனர். மகராஷ்டிரத்தின் பிற பகுதிகளைவிட இங்கு பொருளாதாரம் வளர்ச்சியின்றி இருக்கிறது.
# விதர்பா

## விவசாயிகள் தற்கொலை

இங்கு விவசாயிகள் தற்கொலை பெருமளவில் நடப்பதைத் தடுக்க அகோலா தாலுகாவிலுள்ள ஜில்லா பரிஷித் பள்ளி மாணவ மாணவியருக்கு ’அப்பா விஷம் குடிக்காதீர்கள்’ என்ற பொருள்படும் பாடலை ஆசிரியர்கள் கற்றுத் தந்தனர். இதனை ஊர் மக்கள் முன் மாணவர்கள் நடித்தும் காட்டுகின்றனர்.
# விதர்பா

## மக்கட்தொகை விவரம்

| மதம் | மதம் மக்கட்தொகை | % |  |
| --- | --- | --- | --- |
| இந்து | 15,866,514 | 76.906% |  |
| பௌத்தம் | 2,697,544 | 13.075% |  |
| இஸ்லாம் | 1,720,690 | 8.340% |  |
| கிறித்துவம் | 70,663 | 0.343% |  |
| சீக்கியம் | 37,241 | 0.181% |  |
| சமணம் | 89,649 | 0.435% |  |
| பிற | 127,516 | 0.618% |  |
| குறிப்பிடப்படாதது | 21,170 | 0.103% |  |
| மொத்தம் | 2,30,03,179 | 100.000% | } |
# விதர்பா

## வெளியிணைப்புகள்

- விவசாயிகள் தற்கொலையைத் தடுக்க மாணவர்கள் முயற்சி வீடியோ
# ஒருங்கிணைந்த கட்டிட ஒளிமின்னழுத்தியம்

மான்செஸ்டரில் உள்ள சி.ஐ.எஸ் கட்டிடத்தை ஒளிமின்னழுத்திய தகடுகளால் பொதிய £5.5 மில்லியன் செலவானது. இந்த திட்டம் 2005 முதல் மின்சாரத்தை இங்கிலாந்து தேசிய மின்சட்ட நிறுவனத்திற்கு வழங்கத் தொடங்கியது]]  
**ஒருங்கிணைந்த கட்டிட ஒளிமின்னழுத்தியம்** (*building-integrated photovoltaics*) என்பது ஒளிமின்னழுத்திய மூலப்பொருட்களை வழக்கமான கட்டுமான மூலப்பொருட்களுக்கு மாற்றாக பயன்படுத்தி கட்டிடத்தின் கூரை, முகப்பு போன்ற பகுதிகளைக் கட்டுதல்.
# ஒருங்கிணைந்த கட்டிட ஒளிமின்னழுத்தியம்

## வரலாறு

கட்டிடங்களில் 1970 முதல்தான் ஒளிமின்னழுத்தியத்தின் பயன்பாடுகள் தொன்றத்தொடங்கியது.
# ஒருங்கிணைந்த கட்டிட ஒளிமின்னழுத்தியம்

## வடிவங்கள்

ஒருங்கிணைந்த கட்டிட ஒளிமின்னழுத்தியம் பல்வெறு வடிவங்களில் சந்தையில் கிடைக்கின்றது.
# ஒருங்கிணைந்த கட்டிட ஒளிமின்னழுத்தியம்

## ஒளி ஊடுருவக்கூடிய மற்றும் ஒளிக்கசியக்கூடிய ஒளிமின்னழுத்தியம்

ஒளி ஊடுருவக்கூடிய ஒளிமின்னழுத்தியத் தகடுகள் வெள்ளீய ஆக்ஸைட் உட்புறபூச்சு வழியாக மின்னாற்றலைக் கடத்துகிறது
# ஒருங்கிணைந்த கட்டிட ஒளிமின்னழுத்தியம்

## அரசாங்க மானியங்களும் சலுகைகளும்

சில நாடுகளில் ஒருங்கிணைந்த கட்டிட ஒளிமின்னழுத்தியத்திற்கென்று தனியாக கூடுதள் மானியம் வழங்கப்படுகிறது. 2006லிறுந்து பிரான்சு அரசு ஒருங்கிணைந்த கட்டிட ஒளிமின்னழுத்தியத்திற்கு கூடுதலாக யூரோ.௦.25/kWh வழங்குகிறது.
# செந்தில் குமார்

**மிர்ர்ச்சி செந்தில்** (*Senthil Kumar*) என்று அறியப்படும் **செந்தில் குமார்** என்பவர் தமிழ்நாட்டு திரைப்பட மற்றும் தொலைக்காட்சி நடிகர் ஆவார். இவர் ரேடியோ மிர்ச்சி என்னும் பிரபல வானொலி நிறுவனத்தில் நிகழ்ச்சி தொகுப்பாளராக தனது பணியைத் தொடங்கினார். இவர் மதுரை (2007-2009), சரவணன் மீனாட்சி (2011-2013), மாப்பிள்ளை (2016-2017) போன்ற தொலைக்காட்சித் தொடர்களிலும் தவமாய் தவமிருந்து (2005), பப்பாளி (2014), வெண்நிலா வீடு (2014)போன்ற திரைப்படங்களிலும் நடித்துள்ளார்.
# செந்தில் குமார்

## வாழ்க்கை வரலாறு

செந்தில் 1978 அக்டோபர் 18 அன்று சென்னையில் கோவிந்தன், பிரேமாவதி அவர்களுக்கு மகனாகப் பிறந்தார். இவர் சென்னை பெரம்பூரில் உள்ள டான் போஸ்கோவில் பள்ளிப் படிப்பை முடித்தபின், பச்சையப்பா கல்லூரியிலும், மதுரை காமராஜ் பல்கலைகழகத்திலும் உயர் கல்வியை முடித்தார். சில மாதங்கள் வங்கித்துறையில் பணியாற்றிவிட்டு, கலைத்துறைக்கு வந்தார்.
# செந்தில் குமார்

## பணி விவரங்கள்

### வானொலி

செந்தில் 2003 ஆம் ஆண்டு சென்னை ரேடியோ மிர்ர்ச்சியில் நிகழ்ச்சி தொகுப்பாளராக அறிமுகமானார். பின்பு கோவை ரேடியோ மிர்ர்ச்சியின் நிலைய தலைவராக நான்கு ஆண்டுகள் பணி ஆற்றினார். மிர்ர்ச்சி கோல்ட், மிர்ர்ச்சி பஜார், பேட்டை ராப், லவ் டாக்கீஸ் போன்ற பல நிகழ்ச்சிகளை வெற்றிகரமாக தொகுத்து வழங்கியுள்ளார். இசைஞானி இளையராஜாவால் பாராட்டப்பட்ட 'நீங்க நான் ராஜா சார்' நிகழ்ச்சியையும் தொகுத்து வழங்கியுள்ளார்.
# செந்தில் குமார்

## பணி விவரங்கள்

### தொலைக்காட்சி

விஜய் தொலைக்காட்சியில் 2007 ஆம் ஆண்டு முதல் 2009 ஆம் ஆண்டு வரை ஒளிபரப்பப்பட்ட **மதுரை** தொடரில் 'செய்கை சரவணன்' என்ற கதாபாத்திரத்தில் சிறப்பாக நடித்தார். இந்த தொடருக்கிருந்த வரவேற்பைத் தொடர்ந்து, சரவணன் மீனாட்சி எனும் நெடுந்தொடரில் நடித்துள்ளார்.  
திரைப்பட இயக்குநர் மனோபாலாவின் இயக்கத்தில் பாலிமர் தொலைக்காட்சியில் 777 குறுந்தொடரிலும் நடித்துள்ளார். அதை தொடர்ந்து 2016ஆம் ஆண்டு மாப்பிள்ளை எனும் தொடரிலும் 2018ஆம் ஆண்டு நாம் இருவர் நமக்கு இருவர் என்ற தொடரிலும் நடித்துள்ளார். தொடர்களைத் தவிர செந்தில் பல நிகழ்ச்சிகளை விஜய் தொலைக்காட்சிக்காக தொகுத்து வழங்கியுள்ளார். தமிழ் சினிமா இந்த வாரம் என்னும் நிகழ்ச்சியில் பல திரைப்பட குழுவினருடன் இணைந்து பட விமர்சனம் செய்துள்ளார். பாலிமர் தொலைக்காட்சியில் பெண்களுக்கான பாக்சிங் நிகழ்ச்சியை செய்தார்.
# செந்தில் குமார்

## பணி விவரங்கள்

### திரைப்படங்கள்

செந்தில் இயக்குநர் சேரனால் தவமாய் தவமிருந்து என்னும் திரைப்படத்தில் அறிமுகம் செய்யப்பட்டார். இதில் இவர் சேரனின் சகோதரனாக நடித்ததற்காக பிலிம்பேர் விருதுக்காக பரிந்துரைக்கப் பட்டார். இதனை அடுத்து **செங்காத்து பூமியிலே** என்னும் திரைப்படத்தில் கதாநாயகனாக அறிமுகமாகி, **கண் பேசும் வார்த்தைகள்**, **வெண்ணிலா வீடு** போன்ற பல படங்களில் கதாநாயகனாக நடித்துள்ளார்.
# செந்தில் குமார்

## விருதுகள்

- தவமாய் தவமிருந்து திரைப்படத்திற்காக பிலிம்பேர் விருதுக்காக பரிந்துரைக்கப் பட்டார்.
# செந்தில் குமார்

## திரைப்படங்கள்

| ஆண்டு | திரைப்படம் | கதாபாத்திரம் | விவரம் |
| --- | --- | --- | --- |
| 2005 | தவமாய் தவமிருந்து | ராமநாதன் |  |
| 2007 | எவனோ ஒருவன் |  |  |
| 2007 | சென்னை 600028 |  |  |
| 2012 | செங்காத்து பூமியிலே | சின்னசாமி |  |
| 2013 | கண் பேசும் வார்த்தைகள் | மகேஷ் |  |
| 2014 | வல்லவனுக்கு புல்லும் ஆயுதம் | ராஜா |  |
| 2014 | பப்பாளி | கார்த்திக் |  |
| 2014 | வெண்நிலா வீடு | கார்த்திக் |  |
| 2015 | ரொம்ப நல்லவன் ட நீ | பாஸ்கர் |  |
| 2018 | அண்ணனுக்கு ஜே | } |  |
# செந்தில் குமார்

## தொடர்கள்

**-
! ஆண்டு
! தொடர்
! கதாபாத்திரம்
! அலைவரிசை**  
| 2007-2009 | மதுரை | செய்கை சரவணன் | விஜய் தொலைக்காட்சி |  |
| --- | --- | --- | --- | --- |
| 2011-2013 | சரவணன் மீனாட்சி | சரவணன் |  |  |
| 2010 | கள்ளிக்காட்டு பள்ளிக்கூடம் | பாலா |  |  |
| 2012 | 777 குறுந்தொடர் | பாலிமர் தொலைக்காட்சி |  |  |
| 2016 | அச்சம் தவிர் | போட்டியாளராக | விஜய் தொலைக்காட்சி |  |
| 2016-2017 | மாப்பிள்ளை | செந்தில் | விஜய் தொலைக்காட்சி |  |
| 2017 | கல்யாணம் கண்டிஷன்ஸ் அப்ளை | செந்தில் | வலைத் தொடர் |  |
| 2018—ஒளிபரப்பில் | நாம் இருவர் நமக்கு இருவர் | மாயன்/அரவிந்த் | விஜய் தொலைக்காட்சி |  |
| 2019 | கல்யாணம் கண்டிஷன்ஸ் அப்ளை 2 | செந்தில் | வலைத் தொடர் | } |
# செந்தில் குமார்

## வானொலி தொகுப்பாளராக

| நிகழ்ச்சி | ஆண்டு | நேரம் | விவரம் |  |
| --- | --- | --- | --- | --- |
| மிர்ர்ச்சி கோல்ட் | 2003 - 2007 | இரவு 9முதல் 11 வரை | பழைய திரைப்பாடல்களை ஒலிபரப்பும் நிகழ்ச்சி. |  |
| *மிர்ர்ச்சி பஜார்* | 2005 முதல் 2007 வரை | காலை 11 முதல் மதியம் 2 வரை | இது பெண்களுக்கான நிகழ்ச்சி. |  |
| *பேட்டை ராப்* | 2003 முதல் 2006 வரை | மாலை 4 | ஞாயிற்று கிழமை நிகழ்ச்சி. |  |
| *நீங்க நான் ராஜா சார்* | 2010 முதல் | இரவு 9 முதல் 11 வரை | இளையராஜாவின் இசையில் பிறந்த பாடல்களை ஒலிபரப்பும் நிகழ்ச்சி. | } |
- **லவ் டாக்கீஸ்** என்னும் வானொலி சினிமா என்னும் புதுமையான நிகழ்ச்சியில் செந்தில் பங்களித்துள்ளார்.
# செந்தில் குமார்

## வானொலி தொகுப்பாளராக

### தொலைக்காட்சி நிகழ்ச்சி தொகுப்பாளராக

- **தமிழ் சினிமா இந்த வாரம்** - ஸ்டார் விஜய் தொலைக்காட்சிக்காக
- **கடல் திரைப்படம் ஸ்பெஷல்** - ஸ்டார் விஜய் தொலைக்காட்சிக்காக
- **பரதேசி திரைப்படம் ஸ்பெஷல்** - ஸ்டார் விஜய் தொலைக்காட்சிக்காக
- **அஜித் ஸ்பெஷல்** - ஸ்டார் விஜய் தொலைக்காட்சிக்காக
- **தனுஷ் ஸ்பெஷல்** - ஸ்டார் விஜய் தொலைக்காட்சிக்காக
# உப்புச் சுரங்கம்

**உப்புச் சுரங்கம்** (Salt mining) என்பது உணவில் பயன்படும் உப்பை சேகரிக்க தரைப் பகுதிகளில் சுரங்கம் அமைத்து உப்பை வெட்டியெடுப்படும் இடம்.
இங்கு உப்பு படிவம் பாறையாக இருக்கும் அதை வெட்டியெடுத்து உப்புத்தூளாக மாற்றி பயன்படுத்தப்படும் .  
போலந்து மற்றும் பாக்கித்தான் நாட்டிலுள்ள பல சுரங்கங்கள் தற்போது சுற்றுலாத்தலமாக திகழ்கின்றது.
# ஷாபூர் (பாகிஸ்தான்)

**ஷாபூர்** (Shahpur) பாகிஸ்தானின் பஞ்சாப் மாகாணத்திலுள்ள **சார்கோதா** மாவட்டத்திலுள்ள நகரம் ஆகும். இது ஜீலம் நதிக்கரையில் அமைந்துள்ளது. 2004 ஆம் ஆண்டின் கணக்கெடுப்பின்படி இதன் மக்கட்தொகை 274,000 , பெரும்பான்மையோர் முஸ்லீம்கள் . இவர்களின் மொழி பஞ்சாபி ஆகும்.
இந்நகரத்தின் பழைய பெயர் **ராம்பூர்** ஆகும். 17 ஆம் நூற்றாண்டுவரை இந்து மக்கள் அதிக அளவில் வசித்து வந்தனர். இந்நகரத்தின் பெயர் சுஃபி ஞானியால் மாற்றப்பட்டது.
1893 -ல் **ஷாபூர்** மாவட்டமாக மாற்றப்பட்டது. பின்னர் 1914 -ல் மாவட்டத் தலைநகர் இங்கிருந்து **சார்கோதா**விற்கு மாற்றப்பட்டது. இங்கு 18 ஆம் நூற்றாண்டிலுள்ள இந்து மதக் கோவில்கள் உள்ளன. இந்நகரத்தின் முக்கிய நுழைவாயில் 1863 -ல் இந்நகரத்தின் பெயர் **ராம்பூர்** என இருக்கும் போது கட்டப்பட்டது. இதன் தொடர்வண்டி நிலையம் ஆங்கிலேயர் ஆட்சிக்காலத்தில் கட்டப்பட்டது. இந்த நகரத்தின் மக்கள் கடும் உழைப்பாளிகள்.
# சுபாஷ் சந்திர போஸின் மரண சர்ச்சைகள்

இந்திய சுதந்திரப் போராட்டத் தலைவர்களில் ஒருவரான **சுபாஷ் சந்திர போஸின் மரணம் குறித்து சர்ச்சைகள்** உள்ளன. இவர் 1945 ஆகஸ்ட் 18 அன்று தைவான் நாட்டில் ஒரு விமான விபத்தில் இறந்து விட்டதாகவும், ரஷ்யாவிற்குச் சென்று 1970களில் இறந்துவிட்டதாகவும், அல்லது ஒரு துறவியின் வடிவில் வட இந்தியாவில் மறைமுகமாக வாழ்ந்து 1985இல் இறந்து விட்டதாகவும் பல கருத்துக்கள் உள்ளன.  
நேதாஜி சுபாஷ் சந்திர போஸ் விமான விபத்தில் இறந்ததாகக் கூறப்பட்ட போதும் அறுபதாண்டுக்குப் பிறகும் நேதாஜி இறப்பின் மர்மம் விலகவில்லை. நேதாஜி பிழைத்திருந்ததற்கான சாத்தியங்கள், சாட்சியங்கள் தவிர்க்க முடியாதவை. அவர் மீது மக்கள் வைத்திருந்த அளவு கடந்த மரியாதையை வெளிப்படுத்த முடியாமல் தடுத்தது யார்? அரசால் நியமிக்கப்பட்ட குழுக்களின் முடிவுகள் வெவ்வேறாக இருப்பது ஏன்? மக்கள் அவர்களின் அன்புக்குரிய தலைவர் விமான விபத்தில் இறந்து விட்டதாகக் கூறப்பட்டதை நம்பவில்லை.
"Back from Dead", "India's biggest cover up" என்ற நூல்களின் ஆசிரியரான அனுஜ் தர், " இந்தியா சுதந்திரம் பெற்றதில் முக்கியப் பங்கு வகித்த நேதாஜி இறப்பின் மர்மம் குறித்துக் கண்டறிவது இந்திய அரசின் முக்கிய பணிகளில் ஒன்றாக இருந்திருக்க வேண்டும். ஆனால் அது ஒருபோதும் செய்யப்படவில்லை. மக்களின் வற்புறுத்தலுக்காக கமிஷன்கள் போடப்பட்டன.", என்று கூறுகிறார்.
# சுபாஷ் சந்திர போஸின் மரண சர்ச்சைகள்

## கமிட்டியும் கமிஷன்களும்

1955 அக்டோபர் 6 ல் நேதாஜி ஸ்மாரக் சமித்தி என்ற தனியார் அமைப்பு விமான நிலையத்தில் நடந்த விபத்தில் நேதாஜி இறந்தாரா என்பதை ஆய்வு செய்ய முற்பட்டபோது தான் நேரு ஷாநவாஸ் கமிட்டியை அமைத்தார்.
# சுபாஷ் சந்திர போஸின் மரண சர்ச்சைகள்

## கமிட்டியும் கமிஷன்களும்

### ஷாநவாஸ் கமிட்டி

நேதாஜி 1945, ஆகஸ்டு 16 அன்று தபே விமான நிலையத்தில் நடந்த விபத்தில் இறந்தாரா என்பதை ஆய்வு செய்ய அரசால் அதிகார பூர்வமாக முதன்முதல் நியமிக்கப்பட்ட குழு ஷாநவாஸ் கமிட்டி. சுதந்திரம் அடைந்து 9 ஆண்டுகளுக்குப் பிறகு - நேதாஜி காணாமல் போய் 11 ஆண்டுகளுக்குப் பிறகு- 1956- ஆம் ஆண்டு நியமிக்கப்பட்டது. அது விபத்து நடந்த இடமான தைவானுக்குச் செல்ல அனுமதிக்கப்படவில்லை.காரணம் அந்த அரசுடன் சுமுக உறவு இல்லை என்று அரசால் கூறப்பட்டது. 1956 மே 18 ல் ஜப்பான் சென்றபோது ஷாநவாஸ் தைவான் செல்ல ஜப்பானுக்கான இந்திய தூதரான B.R. சென்னிடம் அனுமதி கேட்டபோது தைவான் செல்லத் தேவையில்லை என்றும் நேதாஜி இறந்துவிட்டதாக அறிவித்த ஜப்பானின் உதவி மட்டும் போதும் என்றும் அறிவுறுத்தப்பட்டது. தைவானுக்குச் சென்றிருந்தால் விமான விபத்து எதுவும் நடக்கவில்லை என்ற உண்மை அப்போதே தெரிந்திருக்கும். காங்கிரஸ் அரசு இது குறித்து ஆய்வு செய்ய விரும்பவில்லை. ஷாநவாஸ் கமிட்டி ஜப்பான் அறுவை சிகிச்சை நிபுணர்களைச் சந்தித்தது. அவர்கள் "தீவிரமாகக் காயம்பட்ட நேதாஜிக்கு இரத்தம் ஏற்றப்பட்டது. ஆனால் காயம் காரணமாக பின்னர் அவர் இறந்தார்" என்றும் கூறினார்கள். ஷாநவாஸ் கமிட்டி அதையே அறிக்கையாக சமர்ப்பித்தது. ஆனால் கமிட்டி உறுப்பினரும் நேதாஜியின் மூத்த சகோதரருமான சுரேஷ் சந்திர போஸ் கமிட்டி முடிவுடன் ஒத்துப்போக மறுத்துவிட்டார்.
# சுபாஷ் சந்திர போஸின் மரண சர்ச்சைகள்

## கமிட்டியும் கமிஷன்களும்

### கோஸ்லா கமிஷன்

1974- ஆம் ஆண்டு நியமிக்கப்பட்டு 1978- ல் அறிக்கை சமர்ப்பித்த கோஸ்லா கமிஷன் எந்த திட்டவட்டமான முடிவுக்கும் வரவில்லை.
# சுபாஷ் சந்திர போஸின் மரண சர்ச்சைகள்

## கமிட்டியும் கமிஷன்களும்

### ஜஸ்டிஸ் முகர்ஜி கமிஷன்

1999- ஆம் ஆண்டு நியமிக்கப்பட்ட ஜஸ்டிஸ் முகர்ஜி கமிஷன் 2005-ல் சமர்ப்பித்த அறிக்கையில் **நேதாஜி விமான விபத்தில் இறக்கவில்லை** என்றும் சோவியத் ரஷ்யாவிற்குத் தப்பிச் சென்று இருக்கலாம் என்றும் கூறியது. அது எழுத்துப் பூர்வமான சாட்சிகள், மருத்துவ பதிவுகள், விமான நிலைய பதிவுகள் ஆகியவற்றை ஆதாரமாக எடுத்துக் கொண்டது.
முகர்ஜி கமிஷனிடம் 5 கேள்விகளுக்கான பதில் கூறும்படி கூறப்பட்டது.
கேள்விகள்:
1. சுபாஷ் சந்திர போஸ் இறந்து விட்டாரா? உயிருடன் இருக்கிறாரா?
2. இறந்து விட்டார் என்றால் கூறப்பட்ட விமான விபத்தில் தான் இறந்தாரா?
3. ஜப்பானியக் கோவிலில் உள்ளது நேதாஜியின் அஸ்தியா?
4. வேறு இடத்தில் இறந்தார் என்றால் எங்கே? எப்போது? எப்படி?
5. உயிருடன் இருக்கிறார் என்றால் எங்கே?
பதில்கள்:
1. சுபாஷ் சந்திர போஸ் இறந்து விட்டார்.
2. விமான விபத்தில் இறக்கவில்லை. ரஷ்யாவிற்குத் தப்பியிருக்கலாம்.
3. ஜப்பானியக் கோவிலில் உள்ளது நேதாஜியின் அஸ்தி இல்லை.
4. நம்பத்தகுந்த ஆதாரம் இல்லாததால் கூற இயலாது.
5. கேள்வி பொருந்தாது.
ஜஸ்டிஸ் முகர்ஜி கமிஷன் 2005-ல் சமர்ப்பித்த அறிக்கையை காங்கிரஸ் அரசாங்கம் காரணம் கூறாமல் நிராகரித்தது. இந்த கமிஷன் பாரதீய ஜனதாக் கட்சி அரசால் அமைக்கப்பட்டது. அறிக்கை சமர்ப்பிக்கும் முன்பு காங்கிரஸ் அரசு வந்துவிட்டது. உள்துறை மந்திரி சிவராஜ் பாடீல் அவசரப்படுத்தியதால் உடனே அறிக்கை சமர்ப்பிக்க நேர்ந்தது. தைவான் அரசு மட்டும்தான் விசாரணைக்கு ஒத்துழைத்தது. அதனால் தான் அந்த தேதியில் அங்கே விமான விபத்து எதுவும் நடக்காததால் சுபாஷ் சந்திர போஸ் விமான விபத்தில் இறக்கவில்லை என்றும் ஜப்பானியக் கோவிலில் உள்ளது நேதாஜியின் அஸ்தி இல்லை என்றும் அறிக்கையில் உறுதியாகக் கூறமுடிந்தது. இந்திய அரசு உட்பட எந்த அரசும் ஒத்துழைக்கவில்லை.
# சுபாஷ் சந்திர போஸின் மரண சர்ச்சைகள்

## ஹபிபுர் ரஹ்மான்

இந்திய தேசிய ராணுவத்தைச் சேர்ந்த நேதாஜியின் நம்பிக்கைக்குப் பாத்திரமான லெப்டினன்ட் கர்னல் ஹபிபுர் ரஹ்மான் (B1269) என்பவர் மட்டுமே அந்த விமான விபத்தில் தப்பிய ஒரே நபர். நேதாஜி விமான விபத்தில் மரணமடைந்ததற்கு ஒரே நேரடி சாட்சி. மீண்டும் மீண்டும் பிரித்தானிய அதிகாரிகள் விசாரணை மேற்கொண்ட போதும் அவர் ஒரே பதிலான நேதாஜி சுபாஷ் சந்திர போஸ் விமான விபத்தில் இறந்து விட்டதாகக் கூறியதை மாற்றவேயில்லை. அவர் வாழ் நாள் முழுவதும் தனது தலைவரிடம் கொடுத்த இரகசிய வாக்குறுதியைக் காப்பாற்றினார் என்று கூறப்படுகிறது.
அவர் திரும்பத் திரும்ப நேதாஜி விமான விபத்தில் தான் மரணமடைந்தார் என்று கூறினாலும் குறுக்கு விசாரணைகளில் தகவல்களை ஒரே மாதிரியாகத் தர இயலவில்லை. ஒவ்வொரு நிகழ்ச்சியையும் விவரிக்கும் போது ஒவ்வொரு முறையும் பதில்கள் மாறுபடுகின்றன. ஏன் மறைக்க வேண்டும் என்ற கேள்வி எழுகையில் நேச நாடுகள் அவரை எதிரியாக நினைத்தது தான் பதிலாக இருக்க முடியும். நேச நாடுகள் அவரை எதிரியாக நினைத்ததிலிருந்தே அவரால் தான் பிரித்தானிய அரசு கடுமையாகப் பாதிக்கப்பட்டது என்பது புரியும்.  
போன்ஸ்லே(B1189) என்பவர் ஹபிபுர் ரஹ்மான் பற்றிக் குறிப்பிடும்போது நேதாஜி தன்னுடன் எப்பொழுதும் மிகவும் நம்பத் தகுந்த ஒரே ஒருவரை மட்டுமே அழைத்துச் செல்வார் என்று கூறுகிறார். இதற்கு முன்பு வீட்டுக் காவலில் இருந்து தப்பிச் செல்லும்போதும் ஒரே ஒரு உறவினரை மட்டுமே தன்னைச் சந்திக்க அனுமதித்திருந்தார்.  
நேதாஜியின் சகோதரர் ஹபிபுர் ரஹ்மானைச் சந்திக்கச் சென்ற போது ரௌத்ரி என்ற இந்திய தேசிய ராணுவத்தைச் சேர்ந்தவர் சீருடை சம்பந்தமான ஒரு விதி மூலம் அவர் கூறுவது உண்மையல்ல என்று கூறினார். மேலும் கூறுகையில், "எனக்கு ஹபிபுர் ரஹ்மானைத் தெரியும். அவர் தனது தலைவருக்கு ஏதாவது உறுதி மொழி கொடுத்திருந்தாரானால் அவர் இறக்கும் வரை அவர் அதை மீற மாட்டார்", என்றார்.
# சுபாஷ் சந்திர போஸின் மரண சர்ச்சைகள்

## நேதாஜி இறப்பு அறிவிப்பு பற்றி மற்றவர்கள் கருத்து

நேதாஜி இறந்துவிட்டதாக ஜப்பான் வானொலியும் அரசாங்கமும் அறிவித்தது. நேச நாடுகள் இதை ஒரு தந்திரமாகத்தான் கருதின, நம்பவில்லை. அப்போதைய இந்திய வைஸ்ராய் அர்ச்சிபால்டு வாவெல் தனது டைரியில் " அவர் மறைந்து கொள்வதற்காக இந்த செய்தி கொடுக்கப்படுகிறது என்று சந்தேகிக்கிறேன்" என்று எழுதியுள்ளார். அப்போதிருந்த பிரித்தானிய இந்திய அரசாங்கம் நேதாஜி இறப்பை உறுதி செய்ய மறுத்துவிட்டதாகக் கூறப்படுகிறது.  
நேதாஜியின் உறவினரான போஸ் (Grand nephew) ஜெர்மனியில் 1972 லிருந்து வசித்து வருகிறார். நேதாஜியின் மனைவி ஆனதால் அவரது உறவினரான(Great aunt) எமிலி செனகல், நேதாஜி உயிருடன் இருப்பது தனக்குத் தெரியும் என்று 1973-ல் கூறினாராம். எப்படியென்றால் நேதாஜி 1945க்குப் பிறகு ரஷ்யாவில் இருந்ததாக ராய்முண்ட் செனகல் என்ற ஜெர்மனி பத்திரிக்கையாளர் 1950- ஆரம்பத்தில் எமிலி செனகலிடம் கூறினாராம்.
# சுபாஷ் சந்திர போஸின் மரண சர்ச்சைகள்

## 1945 ஆகஸ்டு 16 க்குப் பிறகு நேதாஜியின் உயிருடன் இருந்ததற்கான ஆதாரங்கள்

- விமான விபத்துக்குப் பிறகு நேதாஜி ரஷ்யாவில் காவலில் சில ஆண்டுகள் இருந்ததாகக் கூறப்படுகிறது. 1949-ல் ஜோசஃப் ஸ்டாலினும் வ்யாஸ் லால் மொலேடோவ்-ம் நேதாஜி ரஷ்யாவில் தங்கியிருப்பது குறித்து விவாதித்ததாக கூறப்படுகிறது.
- 1949-ல் பசும்பொன் முத்துராமலிங்கத் தேவர் தான் நேதாஜியை ரஷ்யாவில் சந்தித்ததாகவும் அவருடன் சீனாவில் தங்கியதாகவும் கூறிப்பிட்டார். இவர் இவ்வாறு கூறிய பிற்பாடுதான் இந்தியாவில் நேதாஜியை பற்றிய மர்மம்த்தை அறிய மக்களிடம் அலையை ஏற்படுத்தியது. அதுவே நேருவை ஷா நவாஸ்கான் கமிஷன் அமைக்க மறைமுகமாக தூண்டியது.
- மேலும் திடுக்கிட வைக்கும் விஷயம் இந்தியாவின் ரஷ்ய தூதர் Dr. S. ராதாகிருஷ்ணன் நேதாஜியை ரஷ்யாவில் வெளியே தெரியாத இடத்தில் சந்திக்க அனுமதிக்கப்பட்டார் என்பதாகும்.
- காபூலில் ஆப்கன் கவர்னர் கோஸ்ட் -இடம் ஆப்கனுக்கான ரஷ்ய தூதர்," மாஸ்கோவில் காங்கிரஸ் அகதிகள் உள்ளனர். அதில் நேதாஜியும் உள்ளார். கிலாசி மலாங்கிற்கு நேதாஜியுடன் நேரடித் தொடர்பு உள்ளது." என்று கூறியுள்ளார்.
- 1945க்குப் பிறகு அதாவது இரண்டாம் உலகப்போருக்குப் பின் வியட்னாமின் மரியாதைக்குரிய தலைவர் ஹோஸோமின் - உடன் நேதாஜிக்கு நட்பு இருந்ததை உறுதிப்படுத்தும் ஆவணங்கள் வியட்னாமில் இருப்பதாகக் கூறப்படுகிறது.
- 1945 டிசம்பர் 20 அன்று வெளியான செய்திக்குறிப்பில் நேதாஜி உயிருடன் இருப்பதாக H.V. காமத் கூறியதாக தகவல் வெளியாகி உள்ளது.
- மோலொடோஃப் என்ற ரஷ்ய வெளியுறவு மந்திரி மார்ச் 1946-ல் நேதாஜி ரஷ்யாவில் இருப்பதாகக் கூறியுள்ளார்.
- 1946 நவம்பர் 7 அன்று ராஜா யுவராஜ் தத்தா சிங் அகில இந்திய ஃபார்வர்டு பிளாக்கின் துணைத்தலைவரான ஷீல் பத்ர யாஜீ நேதாஜி, உயிருடன் இருப்பதாகக் கூறியதாகக் குறிப்பிடுகிறார்.
- மாஸ்கோவில் இருந்து 40 கி.மீ. தொலைவில் உள்ள படோல்ஸ்க் இராணுவ ஆவணக் காப்பகத்தில் அலெக்சாண்டர் கொலசிரிகோவ் என்ற warsaw pact-ன் முன்னாள் மேஜர் ஜெனரல் 1996 அக்டோபரில் சில ஆவணங்களைப் பார்த்துள்ளார். அதில் நேதாஜியை ரஷ்யாவில் தங்க வைத்திருப்பதன் பல்வேறு விளைவுகள் குறித்து ஆராய்ந்ததற்கான தகவல்கள் உள்ளன. ஆனால் அதை நகலெடுக்கவோ ஆவண எண் போன்றவற்றைக் குறிப்பெடுக்கவோ அவர் அனுமதிக்கப்படவில்லை.  
நேதாஜி உயிருடன் இருந்ததற்கு இவ்வளவு சாட்சியங்கள் இருந்த போதும் அதைப்பற்றி ஆராய காங்கிரஸ் அரசாங்கம் தயாராக இல்லை.
# சுபாஷ் சந்திர போஸின் மரண சர்ச்சைகள்

## பகவான்ஜி

பகவான்ஜி அல்லது கும்னாமி பாபா(கும்னாமி பாபா என்றால் பெயரில்லாத துறவி என்று பொருள்) என்ற துறவி உத்தரப்பிரதேசத்தில் அயோத்யாவுக்கு அருகில் ஃபைசாபாத் என்ற இடத்தில் ராம்பவன் என்ற இல்லத்தில் வசித்தார். அவர் நேதாஜிதான் என்று மக்கள் நம்புகிறார்கள். அதற்குப் பல ஆதாரங்கள் கிடைக்கின்றன. Dr. B. Lal (Additional Director of the National Institute of Criminology and Forensic Science) என்ற கையெழுத்தியல் நிபுணர் முகர்ஜி கமிஷன் முன்பு ஆஜராகி "பகவான்ஜி மற்றும் நேதாஜி இருவரின் கையெழுத்து பொருந்துகிறது", என்று சாட்சியம் அளித்தார்.
பகவான்ஜி லக்னோவில் ஆலம்பா என்ற இடத்தில் ஸ்ரீநகர் என்ற பகுதியில் ஒரு வாடகை வீட்டில் வசித்து வந்தார். வாடகை கொடுக்க இயலாததால் வீட்டு சொந்தக்காரர் தொந்தரவினால் காதியா என்ற கிராமத்தில் கோமதி நதிக்கரையில் ஒரு இடிந்த சிவன் கோவிலில் அடுத்த ஆறேழு மாதங்கள் வசித்தார். பகவான்ஜி ஒரு முறை "ஒரு துறவி ஆரம்ப கால வாழ்க்கையைப் பொறுத்தவரை இறந்தவராவார். அந்த துறவி இந்து மத முறைப்படி இயற்கையான மரணம் அடைய விரும்புகிறார். போர்க்குற்றவாளியாக அல்ல", என்று கூறினார். உத்தரப்பிரதேசத்தின் அப்போதைய முதல்வரான Dr.சம்பூர்ணாநந்த் டிசம்பர் 1954 முதல் ஏப்ரல் 1957 வரை பகவான்ஜியுடன் தொடர்புகொண்டு அவரது தேவைகளைக் கவனித்துக் கொண்டார் என்று கூறப்படுகிறது.
# சுபாஷ் சந்திர போஸின் மரண சர்ச்சைகள்

## பகவான்ஜி

### சுரேஷ் போஸ்

நேதாஜியின் அண்ணன். ஷாநவாஸ் கமிட்டியின் உறுப்பினர். கமிட்டி முடிவுடன் ஒத்துப்போக மறுத்துவிட்டார்.
# சுபாஷ் சந்திர போஸின் மரண சர்ச்சைகள்

## பகவான்ஜி

### திலீப்ராய்

இவர் D.L. ராய் என்ற பிரபலமான பாடகரின் மகன். பள்ளியில் ஒன்றாகப் படித்தவர்கள். நேதாஜி லண்டனில் இருந்தபோது உடன் இருந்தவர். இவர் துறவியாகி 1980 களில் இறந்தார்.
# சுபாஷ் சந்திர போஸின் மரண சர்ச்சைகள்

## பகவான்ஜி

### சுனில்தாஸ்

தேசப்பற்று மிகுந்த குடும்பத்தில் இருந்து வந்தவர். அவருடைய சகோதரர் அனில் தாஸ் டாக்கா சிறையில் சாகும் வரை அடித்துக் கொல்லப்பட்டார். அவருடைய தம்பியும் சகோதரியும் கூட சுதந்திரப் போராட்டத்தில் உயிரிழந்தவர்கள். அவர் ஒரு MSc பட்டதாரி. ராமன் விளைவு பற்றி அமெரிக்க இயற்பியல் இத்ழில் எழுதியுள்ளார். பகவான்ஜியின் நம்பிக்கைக்கு உரியவர்.
# சுபாஷ் சந்திர போஸின் மரண சர்ச்சைகள்

## பகவான்ஜி

### பசந்தி தேவி

சித்தரஞ்சன் தாஸின் மனைவி. நேதாஜியைத் தன் மகன் போல் நேசித்தார். அவரைப்பற்றிய செய்திகளால் மிகவும் வருத்தம் அடைந்து இருப்பதாக அஷூடோஸ் காளி என்பவர் பகவான்ஜிக்கு எழுதியுள்ளார்.
# சுபாஷ் சந்திர போஸின் மரண சர்ச்சைகள்

## பகவான்ஜி

### பபித்ரா மோஹன் ராய்

இந்திய தேசிய ராணுவத்தைச் சேர்ந்தவர். நேதாஜியின் நம்பிக்கைக்குப் பாத்திரமானவர். 1962-லிருந்து 1985-ல் பகவான்ஜி மரணம் அடையும் வரை உடனிருந்தவர்.
# சுபாஷ் சந்திர போஸின் மரண சர்ச்சைகள்

## பகவான்ஜி

### சமர் குஹா

சமர் குஹா என்பவர், Nethaji: Dead or Alive என்ற நூலை எழுதியுள்ளார். அவர் நாடாளுமன்ற உறுப்பினராக இருந்தவர். அவர் நேதாஜியுடன் நேரடித் தொடர்பில் இருந்தவர். பல முறை சந்தித்துள்ளார். நேதாஜி இந்தியாவில் இருப்பதாக சமர் குஹா அறிவித்தவுடன் பகவான்ஜி அவருடன் தொடர்பை முற்றிலும் துண்டித்துக் கொண்டார். அவரது பெரும் முயற்சியினால் நாடாளுமன்றத்தில் நேதாஜி படம் வைக்கப்பட்டது. 1967-ல் ஏப்ரல் 3-ல் 350 நாடாளுமன்ற உறுப்பினர்களின் கையொப்பமிட்ட கோரிக்கையினால் கோசலா கமிஷன் ஏற்படுத்தப்பட்டது. நேதாஜி மத்தியப் பிரதேசத்தில் அமர்கந்தகா என்ற இடத்தில் செப்டம்பர் 27 1968 முதல் அக்டோபர் 2 1968 வரை இருந்ததாகவும் உத்தரப்பிரதேசத்தில் மணிப்பூரி என்ற இடத்தில் பிப்ரவரி, மார்ச் 1969 ல் இருந்ததாகவும் கூறப்படுகிறது.
# சுபாஷ் சந்திர போஸின் மரண சர்ச்சைகள்

## பகவான்ஜி

### லீலாராய்

1963-ல் இருந்து அவர் இறக்கும் வரை (1970) பகவான்ஜியின் செலவுகளைக் கவனித்துக் கொண்டார். 1963 மார்ச் 25 அன்று ஸ்ரீகாந்த் என்பவரிடம் கூறுமாறு லீலாராயிடம்,"நான் என்னை வெளிப்படுத்துவது யாருக்கும் நன்மை தராது", என்று பகவான்ஜி கூறினார். லீலாராய் தனது கணவருடன் இந்திய காங்கிரசில் இருந்தவர். பின்னர் நேதாஜி காங்கிரசிலிருந்து விலகிய போது அவருடன் சேர்ந்துவிலகி ஃபார்வர்டு ப்ளாக்கில் சேர்ந்தனர். அவர் பெண்கள் முன்னேற்றத்திற்காக பல பள்ளிகள், நிறுவனங்கள் துவக்கியவர். 1970-ல் லீலாராய்க்கு நேதாஜி எழுதிய கடிதம் தான் கையெழுத்து சோதனைக்கு உட்படுத்தப்பட்ட கடிதம் ஆகும். பகவான்ஜி அறிவுரையின்படி அவர் 1963 செப்டம்பர் 7 அன்று திலீப் ராய்க்கு " உங்கள் நண்பர் இந்தியாவில் உயிருடன் இருக்கிறார்", என்று கடிதம் எழுதினார்.  
1978-ல் மொரார்ஜி தேசாய் பிரதம மந்திரியாக இருந்தபோது முதல் 2 கமிட்டிகளின் முடிவுகளைத் தள்ளுபடி செய்தார். 1983 ஜூலை 6 அன்று Nethaji: Dead or Alive என்ற நூலின் மறு வெளியீட்டு விழாவில் மொரார்ஜி தேசாய், "நேதாஜி உயிருடன் இருக்கிறார். ஆனால் துறவு பூண்டுள்ளார்", என்று கூறினார்.  
ஜஸ்டிஸ் முகர்ஜி பெங்காலியில் Times Now -இடம் 2010-இல் பகவான்ஜி நேதாஜியாக இருக்க 100% வாய்ப்புள்ளது." என்று கூறியது ஒளிபரப்பு செய்யப்பட்டுள்ளது.  
பகவான்ஜி 1985 செப்டம்பர் 16 அன்று இறந்து விட்டதாகக் கூறப்படுகிறது. அவரது பொருட்கள் என்று கொடுக்கப்பட்டுள்ள பட்டியலைப் பார்க்கும் போது அவர் நேதாஜி தான் என்பது சந்தேகமில்லாமல் நிரூபணம் ஆகிறது. Charles Dickens-இன் புத்தகங்கள் பல, ஷேக்ஸ்பியரின் மொத்தப் படைப்புகள் அடங்கிய நூல், இன்னும் பல ஆங்கில புத்தகங்கள், புகைப்படங்கள் (அவை அனைத்தும் நேதாஜியுடன் சம்பந்தப்பட்டவை), பத்திரிக்கைக் குறிப்புகள் (அவை அனைத்தும் நேதாஜியுடன் சம்பந்தப்பட்டவை) போன்றவை அங்கிருந்தவை ஆகும். பகவான்ஜியின் பிறந்த நாளும், நேதாஜியின் பிறந்த நாளும் ஜனவரி 23 தான்.
# சுபாஷ் சந்திர போஸின் மரண சர்ச்சைகள்

## 1971 ஜனவரி 23 அன்று வெளியான ஒரு செய்தித் தாள் குறிப்பு

நேதாஜியின் மெய்க்காப்பாளரான திரு. உஸ்மான் படேல் கூறுகிறார்," காந்திஜி, நேரு, ஜின்னா, மௌலானா ஆசாத் ஆகியோர் பிரித்தானிய நீதிபதி ஒருவருடன் ஒரு ஒப்பந்தம் செய்து கொண்டார்களாம். அது நேதாஜி இந்தியாவில் நுழைந்தவுடன் கைது செய்யப்பட்டு பிரித்தானிய அரசிடம் ஒப்படைக்கப்படுவார் என்பதாகும்". இதை மௌலானா ஆசாத் தன்னிடம் கூறியதாகவும் தான் எழுதப்போகும் புத்தகத்தில் இதைக் குறிப்பிடப்போவதாக கூறியதாகவும் கோசலா கமிஷன் முன்பு கூறியுள்ளார். மேலும் கூறுகையில் அவர் கண்ணீர் விட்டுக் கதறினார். உஸ்மான் படேலை 1945 அக்டோபர் 13 அன்று கைது செய்யும்பொழுது அவரிடம் இருந்து 21,600 சிங்கப்பூர் டாலர் பணத்தைப் பறிமுதல் செய்துள்ளனர். இந்திய தேசிய ராணுவத்தினருக்கு உணவுக்கான பொருட்கள் வாங்க வைத்திருந்த அந்தப்பணத்தை அவர் ரப்பர் விற்று சம்பாதித்த பணம் என்று கூறும்படி கட்டாயப்படுத்தியுள்ளனர்.  
மேற்கண்ட விஷயம் உள்ள முகவரி: hindustantimes.com/news/speacials/Netaji/images/jan_23_71.gif (மேற்கண்ட முகவரியிலிருந்து அந்த ஆதாரம் நீக்கபட்டுள்ளது)  
அம்ரித் லால் சேத் என்ற குஜராத் தினசரி ஜனம்பூமியின் எடிட்டர் நேருவுடன் மார்ச் 1946-ல் சிங்கப்பூருக்குச் சென்றவர்களில் ஒருவர். அங்கிருந்து வந்தவுடன் சரத் சந்திர போஸிடம் பின்வருமாறு கூறினார்." மௌண்ட்பேட்டன் நேருவிடம் சிங்கப்பூரில் உள்ள இந்திய தேசிய ராணுவ நினைவிடத்தில் மலர்வளையம் வைத்து அஞ்சலி செய்ய வேண்டாம் என்றும் இந்திய ராணுவத்தில் இந்திய தேசிய ராணுவ வீரர்களைச் சேர்க்கவேண்டாம் என்றும் கூறியதாக தகவல் உள்ளது. இந்திய தேசிய ராணுவத்துக்கு முக்கியத்துவம் அளிப்பது நேதாஜி இந்தியாவுக்குத் திரும்பி வந்தால் அவரிடம் தலைமைப்பதவியைத் தட்டில் வைத்து அளிப்பதற்குச் சமம் ஆகும் என்று கூறினாராம்."
# மணீஷ் ஷா

**நீதிபதி மணீஷ் எஸ். ஷா** 20.09.2013 அன்று அமெரிக்காவின் வடக்கு இல்லினாய் மாவட்ட நீதிபதியாக அமெரிக்க ஜனாதிபதி பராக் ஒபாமாவால் தேர்ந்தெடுக்கப்பட்டுள்ளார். இவர் ஒரு இந்தியர் ஆவர்.
# மணீஷ் ஷா

## வாழ்க்கை

1994 ஆம் ஆண்டு இவர் ஸ்டான்போர்ட் பல்கலைக்கழகத்தில் இளங்கலை பட்டம் பெற்றார். 1998ல் சிகாகோ சட்டக்கல்லூரியில் பட்டம் பெற்றார். 1998 முதல் 1999 வரை சான் பிரான்சிஸ்கோ, கலிபோர்னியா போன்ற நீதிமன்றங்களில் பணியாற்றினார். 1999 முதல் 2001 வரை வடக்கு இல்லியான்ஸ் மாவட்டத்தில் சட்ட எழுத்தராக நீதிபதி ஜேம்ஸ் பி ஷிகல்வுடன் பணியாற்றினார். பின்னர் 2001ம் ஆண்டிற்குப்பிறகு அம் மாவட்ட அட்டார்னியானார். மற்றும் பொதுகுற்றவியலில் 2007 மற்றும் 2008 ம் ஆண்டிலும் சிறப்பு விசாரணைப்பகுதியில் 2011 முதல் 2012 வரையிலும் பணியாற்றினார்.
# மணீஷ் ஷா

## பரிந்துரை

நீதிபதி ஜோன் லெஃப்னொ பணி ஓய்வு அடைந்ததால் அந்த இடம் காலியாக இருந்தது. அவ்விடத்திற்கு செப்டம்பர் 19, 2013 அன்று இவரை ஜனாதிபதி ஒபாமா பரிந்துரை செய்தார்.
# மணீஷ் ஷா

## வெளி இணைப்பு

- பதவிக்கு இந்தியரை தேர்வு செய்தார் ஒபாமா
# கால்கா

**கால்கா** (Kalka) ஹரியானா மாநிலத்தின் பாஞ்ச்குலா மாவட்டத்தில் அமைந்துள்ள நகரம். கடவுள் காளியின் பெயராலேயே இந்நகரம் கால்கா என்று அழைக்கப்படுகிறது. இது இமயமலையின் அடிவாரத்தில் அமைந்துள்ளது. இமாச்சலப்பிரதேசத்தின் நுழைவாயில் என இந்நகரை அழைக்கின்றனர். தேசிய நெடுஞ்சாலை 22 இந்நகர் வழியாகச் செல்கிறது. மேலும் புகழ் பெற்ற கால்கா-சிம்லா தொடர்வண்டிப்பாதை இங்கிருந்து சிம்லாவிற்குச் செல்கிறது.
# கால்கா

## வரலாறு

1843-ல் பாட்டியாலா சமஸ்தானத்திடம் இருந்து ஆங்கிலேயர் இதைக் கைப்பற்றினர். தொடர்வண்டிப்பாதையின் முக்கிய சந்திப்பாக இது இருந்தது. தொடர்வண்டிச் சேவையில் தில்லி-அம்பாலா-கால்கா மற்றும் கால்கா-சிம்லாவின் மையமாக இருந்தது. கால்கா நகராட்சி 1933-ல் உருவாக்கப்பட்டது. 1901 -ல் இதன் மக்கட்தொகை 7,045 ஆக இருந்தது. மேலும் மஞ்சள் மற்றும் இஞ்சி அங்காடிகள் கால்கா-வில் இருந்தன.
# கால்கா

## காலநிலை

கால்காவின் காலநிலை அதன் அருகிலுள்ள நகரங்களான சண்டிகர், அம்பாலா , தில்லி ஆகியவற்றைவிட நன்றாகவே இருக்கும்.மே மற்றும் ஜூன் பருவமழைக்காலங்களில் நல்ல மழைப்பொழிவு இருப்பதால் கால்காவின் காலநிலை நன்றாகவே இருக்கும். அக்டோபர்/நவம்பர் காலங்களில் குளிர்காலம் ஆரம்பிக்கும்.
# கால்கா

## போக்குவரத்து

கால்கா மலைச்சரிவில் அமைந்துள்ள நகரம். எனவே மற்ற நகரங்களோடு எளிதில் செல்லமுடியாத பாதைகளைக் கொண்டது. தனியார் மற்றும் அரசுப் பேருந்து சேவைகள் கால்கா நகரில் உள்ளன. கால்கா-சிம்லா தொடர்வண்டிச் சேவை யுனெஸ்கோ நிறுவனத்தின் வரலாற்றுச் சிறப்புமிக்க பாரம்பரிய தொடர்வண்டிச் சேவை என வகைப்படுத்தப்பட்டுள்ளது.
# கால்கா

## முக்கிய இடங்கள்

- காளி கோவில்
- ஸ்ரீபாலாஜி கோவில்
- பிஞ்சோர் தோட்டம்
# கால்கா-சிம்லா தொடர்வண்டிப்பாதை

**கால்கா-சிம்லா தொடர்வண்டிப்பாதை** (Kalka–Shimla Railway) 2 அடி (762 மிமீ) அங்குலம் அளவுள்ள குற்றகலப் பாதையாகும். இது மலைவழித் தொடர்வண்டிப்பாதையாகும். கால்கா எனும் இடத்திலிருந்து 96 கிலோமீட்டர் தொலைவுள்ள சிம்லா எனும் நகருக்குச் செல்கிறது. இயற்கைக் காட்சிகளை உள்ளடக்கியது இது செல்லும் வழி.
# கால்கா-சிம்லா தொடர்வண்டிப்பாதை

## வரலாறு

சிம்லாவானது கடல்மட்டத்திலிருந்து 7116 அடி (2169மீ) உயரத்தில் அமைந்துள்ள நகரம். 1830 -ல் சிம்லா ஆங்கிலேயரின் முக்கிய இடமாக மாறியிருந்தது. 1864-ல் இது ஆங்கிலேயர்களின் கோடை வாழிடமாக இருந்தது. மலைப்பகுதியின் பிற கிராமங்களோடு தொடர்புகொள்ளவே இத் தொடர்வண்டிப்பாதை அமைக்கப்பட்டது. 1903 ஆம் ஆண்டு நவம்பர் 9 ஆம் தியதி, 96.54 கிலோமீட்டர் தூரமுள்ள இத்தொடர்வண்டிப்பாதை அதிகாரபூர்வமாகப் போக்குவரத்துக்கு தொடங்கப்பட்டது.
# கால்கா-சிம்லா தொடர்வண்டிப்பாதை

## ஆவணப்படம்

பிபிசி தொலைக்காட்சி இத்தொடர்வண்டியைப் பற்றிய ஆவணப்படத்தை தயாரித்தது. இத் தொடர்வண்டிப்பாதை யுனெஸ்கோ அமைப்பால் ஜூலை 8, 2008 இல் இந்தியாவிலுள்ள உலகப்பாரம்பரியம்மிக்க களங்களில் ஒன்றாக அறிவித்தது.
# கால்கா-சிம்லா தொடர்வண்டிப்பாதை

## தொடர்வண்டிகள்

- ஷிவாலிக் டீலக்ஸ் விரைவு வண்டி 52451/52452 (Shivalik Deluxe Express)
- கால்கா-சிம்லா விரைவு வண்டி 52453/52454 (Kalka Shimla Express)
- இமய ராணி 52455/52456 (Himalayan Queen)
- கால்கா-சிம்லா பயணிகள் வண்டி 52457/52458 (Kalka Shimla Passenger )
# கால்கா-சிம்லா தொடர்வண்டிப்பாதை

## செல்லும் வழி

|}
# மானாடு

** மானாடு** என்பது தூத்துக்குடி மாவட்டம், திருச்செந்தூர் நகரத்திலிருந்து 12 கல் தொலைவில் உள்ள ஒரு கிராமமாகும். இதற்கு மானவீர வளநாடு என்ற பெயரும் உள்ளது. இங்கு அதிகமாக பனை மரத் தொழில் சிறப்பாக நடைபெற்று வருகிறது. இங்கு எடுக்கப்படும் பதநீர் ருசியானதாக இருக்கிறது.
# மானாடு

## கல்வி நிலையம்

இங்கு ஆரம்பகல்வி பாடசாலை ஒன்று உள்ளது.இந்த பாடசாலை தமிழக அரசால் நடத்தபடுகிறது.
# வன்கொடுமைத் தடுப்புச் சட்டம்

**வன்கொடுமைத் தடுப்புச் சட்டம்** என்பது இந்தியாவில் பட்டியல் இன மக்களுக்கு எதிரான கொடுமைகளைத் தடுப்பதற்காகவும், அச்சமூகத்தினருக்கு எதிரான வன்முறைகள், துன்புறுத்தல்கள் செய்பவர்களை இந்தச் சட்டத்தின் கீழ் கைது குந்த நடவடிக்கை எடுத்துத் தண்டனை பெற்றுத் தருவதற்கும் கொண்டு வரப்பட்ட சட்டமாகும்.  
இந்தியாவில் கடந்த 1955 ஆம் ஆண்டு தீண்டாமை ஒழிப்புச் சட்டம் கொண்டு வரப்பட்டது. 1976 இல் அது பி.சி.ஆர். சட்டம் (குடியுரிமை பாதுகாப்புச் சட்டம்) என்று பெயர் மாற்றம் செய்யப்பட்டது. இந்தச் சட்டம் பட்டியலின மக்களுககு மட்டுமே பொருந்தும். பழங்குடியினருக்குப் பொருந்தவில்லை. இந்தச் சட்டம் சரியாக செயல்படாததால், இளைய பெருமாள் என்பவரது தலைமையில் ஒரு கமிட்டியை பாராளுமன்றம் அமைத்தது. அந்த கமிட்டியின் பரிந்துரையின் பேரில் 1989ல் தாழ்த்தப்பட்டோர் மற்றும் பழங்குடியினர் மீதான வன்கொடுமை தடுப்புச் சட்டம் கொண்டு வரப்பட்டது. ஆனால், மிகத் தாமதமாக 1995ல் தான் இந்தச் சட்டம் நடைமுறைக்கே வந்தது.  
பழங்குடியினர் மீது காவல்துறை மற்றும் ராணுவத்தினர் நடத்திய தாக்குதல் பலாத்காரம் தொடர்பான புகார்கள் அதிகரித்தபோது இந்தச் சட்டம் உருவானது. இந்தச் சட்டத்தைக் காவல்துறையினர் தங்களுக்கு எதிரானதாகவே நினைத்தனர். இதனால் இந்தச் சட்டமும் முறையாகப் பயன்படுத்தப்படாமலேயே இருக்கிறது.
# வன்கொடுமைத் தடுப்புச் சட்டம்

## சட்டத்தின் விதிகள்

கீழ்க்காணும் செயல்களுக்கு இச்சட்டத்தின் கீழ் தண்டனை வழங்கப்படும்
- பஞ்சமி நிலங்களை பிற சமூகத்தவர் ஆக்கிரமித்தல்
- தேனீர் விடுதிகளில் இரட்டை குவளை (இரண்டு டம்ளர்) (double glass) முறை மேற்கொள்தல்.
- குறிப்பிட்ட பட்டியலின சாதி பெயரை சொல்லி சுட்டிக்காட்டி இழித்து பேசுதல்.
# வி. சாந்தாராம்

**வி. சாந்தாராம்** (**V. Shantaram / Shantaram Rajaram Vankudre / சாந்தாராம் இராஜாராம் வணகுத்ரே ** நவம்பர் 18, 1901 – அக்டோபர் 30, 1990) இந்தியத் திரைப்பட்ட இயக்குநர், தயாரிப்பாளரும் நடிகருமாவார். 'ஜனக் ஜனக் பாயல் பாஜே' என்ற இந்தியாவின் முதல் டெக்னிக் கலர் படத்தை இயக்கியவர் இவர்.
# வி. சாந்தாராம்

## பிறப்பு மற்றும் திருமணம்

மராட்டிய மாநிலத்தில் உள்ள கோலாப்பூரில் 1901இல் பிறந்தார். இவரின் முதல் மனைவி நடிகை ஜெயஸ்ரீ. பின் அவருடன் மனக்கசப்பு ஏற்படவே அவர்களின் திருமண வாழ்வு முடிவுக்கு வந்தது. பின் ஜனக் ஜனக் பாயல் பாஜே திரைப்படத்தின் கதாநாயகி சந்தியாவை மறுமணம் செய்துகொண்டார்.  
இவரது மகள் ராஜ்யஸ்ரீ. இவரும் மிக பெரிய நடிகை. காதல் திருமணம் செய்து கொண்டு வெளிநாட்டுக்குச் சென்று விட்டார்.
# வி. சாந்தாராம்

## வெற்றிப் படங்கள்

கோட்னீஸ் என்ற படம் இவருக்கு பேரும் புகழும் சம்பாதித்து கொடுத்தது. இதில் இவர் கதாநாயகனாகவும் நடித்தார். பின் சாந்தாராமுக்கு அகில இந்திய அளவில் புகழை சேர்த்த படங்கள் பர்சாயின், ஆத்மி, சகுந்தலா, தஹேஜ், படோசி, சந்திரசேனா, அமிர்தமந்தன் போன்ற படங்களாகும். 'தோ ஆங்கேன் பாரஹாத்' எனும் இந்தி படம் பல விருதுகளை இவருக்கு வாங்கி தந்தது. 'தீன் பத்தி சார் ரஸ்தா' என்ற இவரது படம் பெரும் வெற்றி கண்டது.
# வி. சாந்தாராம்

## விருதுகளும், சிறப்புகளும்

- சிறந்த திரைப்படத்திற்கான தேசிய விருது - 1958
- பத்ம விபூஷண் - 1992
- சாந்தாராமின் 116வது பிறந்த நாளை சிறப்பிக்கும் பொருட்டு, 18 நவம்பர் 2017 அன்று கூகுள் நிறுவனம் முகப்புப் பக்கத்தில் சாந்தாராமின் சித்திரம் வெளியிட்டுள்ளது.
# வி. சாந்தாராம்

## இறப்பு

அக்டோபர் 30, 1990 இல் மும்பையில் இறந்தார்.
# முசாபர்நகர் மாவட்டம்

**முசாபர்நகர் மாவட்டம்** இந்தியாவின் உத்தரப் பிரதேசம் மாநிலத்தின் வடமேற்கில் அமைந்துள்ளது. இம்மாவட்டத்தின் தலைமையிடம் முசாபர்நகர் ஆகும்.
# முசாபர்நகர் மாவட்டம்

## மாவட்ட நிர்வாகம்

2991 சதுர கிலோ மீட்டர் பரப்பளவு கொண்ட இம்மாவட்டம் முசாபர்நகர், புதானா, ஜன்சத் மற்றும் கதௌலி என நான்கு வருவாய் வட்டங்களும், 704 வருவாய் கிராமங்கள், 10 உள்ளாட்சி அமைப்புகள், 9 ஊராட்சி ஒன்றியங்கள் மற்றும் 21 காவல் நிலையங்கள் கொண்டுள்ளது.
# முசாபர்நகர் மாவட்டம்

## அரசியல்

இந்த மாவட்டத்தில் கைரானா, தானா பவன், ஷாம்லி, புடானா, சர்தாவல், முசாபர்நகர், கதவுலி, புர்காசி, மீராப்பூர் ஆகிய சட்டமன்றத் தொகுதிகள் இடம்பெற்றுள்ளன. இம்மாவட்டத்தில் இந்தி மொழி 87.02% மற்றும் உருது மொழி 12.58% மக்களால் முதல் மொழியாகப் பேசப்படுகிறது.
# முசாபர்நகர் மாவட்டம்

## மேலும் பார்க்கவும்

- முசாபர்நகர் கலவரம் 2013
# ஜோசப் எல் மேங்கியூவிஸ்

**ஜோசப் எல் மேங்கியூவிஸ்** (*Joseph L. Mankiewicz*)
திரைப்பட இயக்குநர், எழுத்தாளர் மற்றும் தயாரிப்பாளர். இவர் 'ஆல் அபொட் ஈவ்', 'எ லெட்டர் டு திரீ ஒய்வ்ஸ்', கிளியோபட்ரா, ஜூலியஸ் சீசர், பைவ் பிங்கர்ஸ், ஸ்லேத் ஆகிய படங்களை இயக்கியும் தயாரித்தும் உள்ளார். இவர் எழுதி இயக்கிய 'ஆல் அபொட் ஈவ்' ( All About Eve) திரைப்படம் (1950), 14 அகாதமி விருதுகளுக்குப் (ஆஸ்கர்) வழிமொழியப்பட்டு, அதில் ஆறு விருதுகளை வென்றது.
# ஜோசப் எல் மேங்கியூவிஸ்

## ஆதாரங்கள்

- நூல்: * புகழ்பெற்ற 100 சினிமா கலைஞர்கள்*; ஆசிரியர்: ஜெகாதா; பதிப்பகம்: சங்கர் பதிப்பகம்.
# முதலாம் ராஜசிங்கன்

**முதலாம் ராஜசிங்கன்** கி.பி 1581 - 1593 வரை சீதாவக்கையை ஆண்ட அரசன் ஆவான். இவனின் இயற்பெயர் டீங்கிரி குமாரன். இவனின் தந்தையார் பெயர் மாயாதுன்னை. மயாதுன்னை போர்த்துக்கேயர் மீது படையெடுக்க இவன் உதவினான். தந்தை இறப்பிற்குப் பின்னர் முதலாம் ராஜசிங்கன் எனும் பெயரில் அரசனானான். இவன் வீரசுந்தர எனும் அமைச்சரின் உதவியுடன் கண்டியை கைப்பற்றினர்.
`
# வந்தே மாதரம் (பாடல் தொகுப்பு)

**வந்தே மாதரம்** (Vande Mataram (album)) பாடல் தொகுப்பு இந்திய இசையமைப்பாளர் ஏ.ஆர்.ரகுமான் இசையில் இந்திய சுதந்திரத்தின் 50 வது ஆண்டு பொன்விழாவைக் குறிக்கும் விதத்தில் வெளியிடப்பட்டது. இந்திய இசைத்துறையில் சினிமாப் பாடல் தவிர்த்து அதிகம் விற்பனையான இசைத்தொகுதி எனும் சிறப்பை இது பெற்றது. இது 'சோனி இசை நிறுவனம் வெளியிட்ட இசைத்தொகுதியாகும்.  
இந்த இசைத்தொகுதி மக்களிடம் பெரும் வரவேற்பைப் பெற்றது. வணிக ரீதியாகவும் வெற்றி பெற்றது. இப்பாடல்கள் இந்திய ஒருமைப்பாட்டையையும் ஒற்றுமையையும் குறிக்கும் வண்ணம் இருந்தன. **பிபிசி** உலக சேவை உலகம் முழுவது உள்ள 7000 பாடல்களில் இந்த இசைத்தொகுப்பில் உள்ள *மா துஜே சலாம்* எனும் பாடலுக்கு இரண்டாவது இடம் கொடுத்திருந்தது.
சிறந்த திரைஇசை தவிர்த இசைத்தொகுப்பிற்கான *ஸ்க்ரீன் வீடியோகான் விருது* இந்த இசைத் தொகுதிக்கு 1997-ல் கிடைத்தது.
# வந்தே மாதரம் (பாடல் தொகுப்பு)

## உருவான விதம்

1996 -ல் ரகுமான் விருது பெறுவதற்காக மும்பை (பம்பாய்) தனது நண்பர் பரத் பாலா -வை சந்தித்து உரையாடியபோது இந்த இசைத்தொகுப்பை உருவாக்கும் திட்டம் விவாதிக்கப்பட்டது. அதே நேரம் சோனி நிறுவனமும் இந்தியாவில் நுழைய விரும்பியது. எனவே அவர்களே இந்த இசைத்தொகுப்பைத் தயாரித்தனர். பின்னர் உலகம் முழுவதும் 28 நாடுகளில் இந்த இசைத்தொகுதி வெளியிடப்பட்டது.
# வந்தே மாதரம் (பாடல் தொகுப்பு)

## தயாரிப்பு விவரம்

- தயாரிப்பாளர்- ரகுமான், கனிகா, பரத் பாலா
- பொறியியலாளர்கள் -ஸ்ரீதர், பால் ரைட், சிவகுமார்
- கலவை - ஸ்ரீதர்
- நிகழ்ச்சி ஒருங்கிணைப்பு -ரகுமான் , யாக் பான்டி
# வந்தே மாதரம் (பாடல் தொகுப்பு)

## கலை

- கலை இயக்கம்-சுனில் மஹாதிக்
- ஓவியம் -தோட்டா தரணி
- புகைப்படம் -தேஜல் பாட்னி
- உள் வடிவம்- மஞ்சரி
# சிலிகுரி பாதை

**சிலிகுரி பாதை** (வங்காளம்: শিলিগূড়ি করিডোর, ஆங்கிலம்: Siliguri Corridor or Chicken's Neck) இது வடகிழக்கு இந்தியாவை இந்தியாவின் மற்ற பகுதிக்ளோடு இணைக்கும் 21 கி. மீ., கொண்ட குறுகிய பகுதியாகும். இதன் இருபுறமும் நேபாளம் மற்றும் வங்காளதேசம் அமைந்திருக்கிறது. இதன் வட பகுதியில் பூடான் அமைந்துள்ளது.
# சிலிகுரி பாதை

## வரலாறு

1947 இந்தியா-பாகிஸ்தான் பிரிவினைக்குப் பின் இப்பாதை உருவாக்கப்பட்டது.
# சிலிகுரி பாதை

## முக்கியத்துவம்

இந்தப் பாதையானது இந்தியாவிற்கு மிகவும் முக்கியத்துவம் வாய்ந்தது. வடகிழக்கு இந்தியாவுடன் இந்தியாவை இணைக்கும் ஒரே பாதை இதுவாகும். **கிழக்கு பாக்கிஸ்தான்** (தற்போதைய வங்காளதேசம்) உருவாக்கம் இந்திய வடகிழக்கு பகுதியில் புவியியல் ரீதியாக இந்தப் பாதையை முக்கியத்துவம் வாய்ந்ததாக ஆக்குகிறது. சிலிகுரி பாதை 14 மைல் அகலம் மட்டுமே கொண்டது. இந்தியாவின் வடகிழக்கு பகுதி மற்றும் நாட்டின் மீதமுள்ள பகுதிகளுக்கு இடையே பாலமாக இருக்கிறது. இந்திய சீனப்போரின் போது சீனா இந்தப்பாதையைக் கைப்பற்றி வடகிழக்கு இந்தியாவை இந்தியாவின் பிற பகுதிகளில் இருந்து துண்டிக்க முயற்சி செய்தது.. முக்கியத்துவம் வாய்ந்த இந்தப்பகுதி இந்திய ராணுவம், அசாம் ரைபிள்ஸ், எல்லை பாதுகாப்புப் படை மற்றும் மேற்கு வங்காள காவல் துறை ஆகியவற்றால் கண்காணிக்கப்படுகிறது. சமீபகாலங்களில் இந்தப்பகுதி வங்காளதேச கிளர்ச்சியாளர்களும் நேபாள மாவோயிஸ்டுகளும் ஊடுருவும் இடமாகக் கருதப்படுகிறது. சட்டவிரோத போதை மற்றும் ஆயுதங்கள் போக்குவரத்து இந்த பகுதியில் நடைபெறுகிறது. 2004 ஆம் ஆண்டில் இந்தியா, நேபாளம், பூடான் மற்றும் வங்காளாதேசம் அனைத்தும் இணைந்து தடையற்ற வர்த்தகத்தை இப்பகுதியில் உருவாக்கும் சாத்தியத்தை ஆராய்ந்தனர்.
# திருவாசகத்தில் சைவ சித்தாந்தக் கருத்துக்கள் (நூல்)

திருவாசகத்தில் சைவ சித்தாந்தக் கருத்துகள் எனும் நூல் முனைவர் ச.சாம்பசிவனார் அவர்களால் எழுதப்பெற்றதாகும். இந்நூலை மதுரை வளவன் அச்சகம் வெளியிட்டுள்ளது.
# திருவாசகத்தில் சைவ சித்தாந்தக் கருத்துக்கள் (நூல்)

## ஆசிரியர் குறிப்பு

ம.கா பல்கலைக் கழகத்தின் சைவசித்தாந்தத்துறையில் சிறப்புநிலைப் பேராசிரியராக பணியாற்றியவர். செந்தமிழ்ச்செல்வர், தமிழாகரர், நல்லாசிரியர் ஆகிய பட்டங்களைப் பெற்றவர்.
# திருவாசகத்தில் சைவ சித்தாந்தக் கருத்துக்கள் (நூல்)

## உள்ளடக்கம்

- தேற்றுவாய்
- மணிவாசகரும் திருவாசகமும்
- திருவாசகத்தில் பதியியற் கொள்கை
- திருவாசகத்தில் பசுவியற் கொள்கை
- திருவாசகத்தில் பாசவியற் கொள்கை
- திருவாசகத்தில் நால்வகை நெறிகள்
- திருவாசகத்தில் சிவப்பேறு
- முடிவுரை
- துணைநூற் பட்டியல்
# திருவாசகத்தில் சைவ சித்தாந்தக் கருத்துக்கள் (நூல்)

## இவற்றையும் காண்க

சைவ சித்தாந்தம்
# சஞ்சிதம்

சஞ்சிதம் என்பது சைவ சித்தாந்தத்தின் படி தொல்வினை அல்லது பழவினையாகும். வினையானது பக்குவமைந்தபின்பு பாவ புண்ணியங்களை தரக்கூடியதாக அமைகிறது. அவ்வாறு பக்குவம் அடையும் வரையில் வினையானது சஞ்சிதம் என்று கூறப்படுகிறது.  
உதாரணத்திற்காக தென்னையும் வாழையும் ஒரே நேரத்தில் பயிர் செய்தாலும், அவைபயன் தரும் நிலை முன்பின்னாக அமையும் என்று சிவவழிபாடு நூலில் கி. பழநியப்பனார்.
# ஆகாமியம்

**ஆகாமியம்** என்பது சைவ சித்தாந்தத்தின் படி பக்குவப்பட்ட வினையென்றும் புதுவினையென்றும் அறியப்படுகிறது. உயிர்கள் இந்த பக்குவப்பட்ட வினைகளை அனுபவிக்க வேண்டியுள்ள பொழுதும் உயிர்கள் வினைகளைத் தேடிச் செல்வதும், வினைகள் உயிர்களைத் தேடிச் செல்வதும் நிகழாது. உயிர்கள் மற்றும் வினைகளை இறைவனான சிவபெருமானே ஒன்றிணைத்து வைப்பதாக சைவ சித்தாந்தம் கூறுகிறது.
# ஆகாமியம்

## கருவி நூல்

சிவவழிபாடு - கி. பழநியப்பனார்
# விக்கிப்பீடியா:ஆலமரத்தடி/தொகுப்பு90

## விக்கி வலைப்பதிவு

தமிழ் விக்கிப்பீடியா/விக்கியூடக வலைப்பதிவை நாம் நெடும் நாள் இற்றை செய்யவில்லை. யாருக்கும் ஈடுபாடு இருப்பின் தெரியப்படுத்தவும். தமிழ் விக்கியூடகச் செய்திகளை வலைப்பதிவின் ஊடாக பகிர்வதன் மூலம் நான் மேலும் பலரைச் சென்றடைய முடியும். இதே போன்று முகநூல், டுவிட்டர் போன்ற பிற சமூக வலைத்தளங்களிலும் செய்தால் பரப்புரைக்கு உதவும். --Natkeeran (பேச்சு) 19:29, 20 ஆகத்து 2013 (UTC)
# விக்கிப்பீடியா:ஆலமரத்தடி/தொகுப்பு90

## HTTPS for users with an account

Greetings. Starting on August 21 (tomorrow), all users with an account will be using HTTPS to access Wikimedia sites. HTTPS brings better security and improves your privacy. More information is available at m:HTTPS.  
If HTTPS causes problems for you, tell us on bugzilla, on IRC (in the <code>#wikimedia-operations</code> channel) or on meta. If you can't use the other methods, you can also send an e-mail to <code>https@wikimedia.org</code>.  
Greg Grossmeier <small>(via the Global message delivery system)</small>. 19:44, 20 ஆகத்து 2013 (UTC) <small>(wrong page? You can fix it.)</small>
# விக்கிப்பீடியா:ஆலமரத்தடி/தொகுப்பு90

## உங்களுக்குத் தெரியுமா இற்றைப் படுத்தல்

இந்த வார உங்களுக்குத் தெரியுமா இற்றைப்படுத்தப்படவில்லை போல் இருக்கிறது. முதற்பக்கத்தில் *வேலை நடந்துகொண்டிருக்கிறது* வார்ப்புரு வந்துவிட்டது. கவனிக்கவும், விக்கிப்பீடியா:உங்களுக்குத் தெரியுமா/ஆகத்து 21, 2013 இற்றைப்படுத்தப்படவேண்டும் --** <font color="6600FF"><span>நி ♣ ஆதவன் ♦</span></font> ** (என்னோடு உரையாட படத்தை சொடுக்கவும்) 04:32, 21 ஆகத்து 2013 (UTC)
# விக்கிப்பீடியா:ஆலமரத்தடி/தொகுப்பு90

## முதற்பக்கக் கட்டுரைகள் சிறந்த கட்டுரைகளா?

### தென்காசி சுப்பிரமணியனின் கருத்து

#### சிறப்பு/சிறந்த கட்டுரைகள் பற்றி

1. தேனியார் கொடுத்த தலைப்பே கேள்விக்கு உள்ளாக்கப்பட வேண்டும். **முதற்பக்கக் கட்டுரைகள் சிறந்த கட்டுரைகளா?** முதலில் சிறந்த கட்டுரைகள் எனக் கூறியது சிறப்புக் கட்டுரைகளையா என்று உறுதிப்படுத்த வேண்டுகிறேன்.
1. //அது சிறப்புக் கட்டுரை தரத்தில் இருக்க வேண்டும் என்று இல்லை.// நக்கீரன் கூறிய இக்கருத்துகளுக்கு என் கேள்வி இது தான். முதலில் சிறப்புக் கட்டுரைத் தரம் பின்பற்றப்படுகின்றனவா? அதிலுள்ள 11 கட்டுரைகளில் உள்ள ஒவ்வொரு வாக்கியத்தையும் மீளாய்வுக்கு உடபடுத்த வேண்டும். சிறப்புக்கட்டுரைகள் அனைத்தும் அனைத்து நிர்வாகிகளின் கவனிப்புப் பட்டியலில் கட்டாயம் இருக்க வேண்டும். அப்படிச் செய்தால் தான் அதில் மேற்கோள் தேவை என்று வார்ப்புரு இடப்படும் போது எல்லாம் அதற்கான வாக்கியம் மாற்றப்பட வாய்ப்பு வரும். <big>**தற்போதுள்ள சிறப்புக்கட்டுரைகளிலும் பரிந்துரைகளிலும் உள்ள கட்டுரைகளின் தரத்தை முதலில் கவனியுங்கள் அதற்குப் பிறகு நாம் முதற்பக்க கட்டுரைகள் தரம் பற்றி பேசலாம்.**</big>
1. //பரிந்துரையாளரே தான் பரிந்துரைத்த கட்டுரைகளை தெரிவுசெய்வது பொருத்தம் இல்லை// அப்படி யாரும் செய்யவில்லை என்று நக்கீரன் கூறாததற்கு நான் மிக வருந்துகிறேன்.--தென்காசி சுப்பிரமணியன் (பேச்சு) 17:45, 26 ஆகத்து 2013 (UTC)
# விக்கிப்பீடியா:ஆலமரத்தடி/தொகுப்பு90

## முதற்பக்கக் கட்டுரைகள் சிறந்த கட்டுரைகளா?

### தென்காசி சுப்பிரமணியனின் கருத்து

#### என் நிலைப்பாடு

1. **பரிந்துரைத்தவரே கட்டுரையை தகுதிப் படுத்தியது, பரிந்துரைக்கப்படும் நிலை உருவான பின்பு, கட்டுரையைத் தொடங்கியவரே அந்தக் கட்டுரையைப் பரிந்துரைத்து அதை முதற்பக்கக் கட்டுரையாக இடம் பெறச் செய்யும் போக்கு அதிகரித்து விட்டது.** போன்ற கருத்துகள் ஆராயப்படாமல் கூறப்பட்டவை என்பது உறுதி. இந்த இரண்டுக் கருத்துகளை தேனியார் கூறியது தவறு.
1. தேனியார் கூறிய பயனர் நானா என்பது எனக்கு சரியாகத் தெரியவில்லை. ஒருவேளை நானாக இருந்தால் தேனியார் கூறியது தவறானதும் இனி பின்பற்றக் கூடாத கருத்துகளும் ஆகும். இப்படி விக்கிப்பீடியாவில் நிர்வாகியாகவும் அதிகாரியாகவும் இருப்பவர்கள் இடம் உள்ள குறைகளைக் காட்டி நிறைய பேர் விமர்சிக்கப்பட்ட இடத்தில் தன் பங்களிப்புகளை நிறுத்தி விடுவார்கள். சில பேர் விக்கியில் இருந்து விலகிவிடுவார்கள். ஆனால் நான் இரண்டையும் செய்யப்போவதில்லை. இனியும் என் இலக்கு சிறப்புக் கட்டுரையும் முதற்பக்க கட்டுரையும் தான்.
1. இப்போதும் என்னால் உறுதியாகக் கூற முடியும் நான் பரிந்துரைத்த கட்டுரைகளில் அனைத்தும் முதற்பக்கக் கட்டுரைக்கு ஏற்ப தரமானவையே. பல சிறப்புக் கட்டுரைக்கும் தகுதி பெறும். இதில் எவருக்கும் ஐயம் இருந்தால் தற்போதும் அவற்றை மீள் பரிசோதனை செய்யலாம்.
1. முதற்பக்கக் கட்டுரையும் சரி சிறப்புக் கட்டுரையும் சரி. அதை தகுதிப்படுத்தும் பயனர்கள் அதிகமானாலும் சரி. விதிமுறைகள் கடுமையாக்கப்பட்டாலும் சரி. விதிகள் மாற்றப்பட்ட பிறகும் நான் பரிந்துரைக்க/பங்களிக்கப் போகும் கட்டுரைகள் தான் அதிகம் சிறப்புக் கட்டுரைகளாகவும் முதற்பக்கக் கட்டுரைகளாகவும் தேர்ந்தெடுக்கப் படப் போகின்றன. இது உறுதி.--தென்காசி சுப்பிரமணியன் (பேச்சு) 18:42, 26 ஆகத்து 2013 (UTC)
# விக்கிப்பீடியா:ஆலமரத்தடி/தொகுப்பு90

## முதற்பக்கக் கட்டுரைகள் சிறந்த கட்டுரைகளா?

### சஞ்சீவி சிவகுமார் கருத்து

- முதலில் தென்காசி சுப்பிரமணி இக்கருத்துக்குகளை தனிப்பட்ட கருத்துக்களாக எடுத்துக்கொள்ள வேண்டாம்.
- விக்கிப் பங்களிப்பாளர்கள் தங்கள் கருத்துக்களையும் ஐயங்களையும் விக்கியில் விவாதிப்பதும் மேம்படுத்துவதும் தான் பொருத்தம், திறந்த உரையாடலுக்கும் திருத்தம் செய்வதற்கும் விக்கியில் வாய்ப்பிருக்கும் போது வெளியில் நின்று குற்றம் கூறுவது முறையல்ல.
- பரிந்துரைத்தவர்களே காட்சிப்படுத்தவும் செய்கின்றார்கள், தம் பங்களிப்புகள் அதிகமுள்ள அல்லது தாங்கள் தொடங்கிய கட்டுரைகளையே பரித்துரைக்கின்றார்கள் ஆகிய கருத்துக்களை தேனி சுப்பிரமணி மீள்பரிசீலனை செய்யவேண்டும்,
- முதற்பக்கத்தை இற்றைப்படுத்துவதில் தனிப்பட்ட பணிப்பழு காரணமாக தாமதங்கள் ஏற்படுதல் முதலான சூழலே த.வி யில் பெரிதும் உள்ளது. இதை தவிக்க நம் முயற்சிகளே பெரிதும் தேவை என்பதையும் பொறுப்புடன் பயனர்கள் உணர வேண்டும். வெளியில் நல்லதையே கொணர்வோம்.தவறுகளை நம்முள் திருத்துவோம். நன்றி.--சஞ்சீவி சிவகுமார் (பேச்சு) 23:44, 26 ஆகத்து 2013 (UTC)  
:தனிப்பட்டவையாக நான் எடுத்துக் கொள்ளாதலால் தான் அதை தவிர்க்க என்ன என்ன செய்ய வேண்டும் (எ.கா. Ctrl+F) என்று கூறினேன். சிறப்புக் கட்டுரைகளின் பரிந்துரைகளை தகுதிப்படுத்தும் போதும் இதே அவசரக் கருத்து கூடாது அல்லவா? என் கருத்து இதைப் போன்ற கருத்துகளை எழுதுபவர்கள் ஆராய்ந்து பார்த்து எழுத வேண்டும் என்பதே.--தென்காசி சுப்பிரமணியன் (பேச்சு) 04:18, 27 ஆகத்து 2013 (UTC)
# விக்கிப்பீடியா:ஆலமரத்தடி/தொகுப்பு90

## முதற்பக்கக் கட்டுரைகள் சிறந்த கட்டுரைகளா?

### பொதுவான கருத்து

- தமிழ் விக்கி வளர்ந்துவரும் இவ்வேளையில் முதற்பக்கக் கட்டுரைகள் தரத்தில் சற்றுக் கவனமெடுப்பது நன்று. முதற்பக்கக் கட்டுரைகள் பல சிறப்புக் கட்டுரைகளாக வளரக்கூடியவை என்பதால், ஆரம்பத்திலேயே மேம்படுத்திவிடலாம்.
- இரவி குறிப்பிட்டதுபோல் முன்னர் ஒரு சில பத்திகள் உள்ள கட்டுரைகளைக் முன்பக்க கட்டுரைகளாக இருந்தள்ளன. தற்போது அவற்றின் தரத்தை மீளாய்வு செய்ய வேண்டும். கூட்டாக அவற்றை மேம்படுத்தலாம். இல்லாதுவிடத்து ஆ.வி.யில் உள்ளது போன்று **முன்னாள் முதற்பக்கக் கட்டுரைகள்** என வகைப்படுத்திவிடலாம்.
- **சிறப்புக் கட்டுரைகள்** முன்பக்கத்தில் காட்சிப்படுத்துவது பற்றியும் முடிவெடுக்கலாம்.
--Anton (பேச்சு) 10:21, 27 ஆகத்து 2013 (UTC)  
:சிறப்புக் கட்டுரைகள் அனைத்தையுமே ஏற்கனவே முதற்பக்கத்தில் காட்டியுள்ளோம். ஒரு கட்டுரை ஒரு முறை தான் முதற்பக்கத்தில் காட்டுவது என்பது வழக்கம். இனி வரும் சிறப்புக் கட்டுரைகளையும் முன்னுரிமை கொடுத்து முதற்பக்கத்தில் காட்டலாம். ஆங்கில விக்கியில் சிறப்புக் கட்டுரைகளை மட்டுமே முதற்பக்கத்தில் காட்டுகிறார்கள். அதற்கு ஏகப்பட்ட விதிமுறைகள் உள்ளன. எனவே, அங்கு அத்தரம் இல்லாத போது அவ்வாறு குறிக்கிறார்கள். நாம் தரம் குறைவாக இருப்பதாக கருதும் முதற்பக்கக் கட்டுரைகளைத் தனிப்பகுப்பில் இட்டு முன்னேற்றுவதற்கு முன்னுரிமை தரலாம். அவற்றை முன்னாள் முதற்பக்கக் கட்டுரைகள் என்று குறிப்பிடத் தேவையில்லை. --இரவி (பேச்சு) 11:16, 27 ஆகத்து 2013 (UTC)
# விக்கிப்பீடியா:ஆலமரத்தடி/தொகுப்பு90

## சிறப்புக்கட்டுரைகளை இனியாவது கவனிக்கவும்

11 சிறப்புக்கட்டுரைகள் இப்போது உள்ளன. அதில் உள்ளகட்டுரைகளை இவ்விவாதம் நடக்கும் போதே கவனிக்கவும். ஏற்கனவே 3 முறை வேண்டியும் பலனில்லை. இல்லை என்றால் மீண்டும் இவ்வேண்டுதல் பலனளிக்காமல் போகும். முதலில் 11 கட்டுரைகளை மேம்படுத்த வாருங்கள்.--தென்காசி சுப்பிரமணியன் (பேச்சு) 12:19, 27 ஆகத்து 2013 (UTC)  
::நன்றி இரவி. தென்னாசியார், 11 கட்டுரைகளும் சிறப்புக் கட்டுரைகள்தானே? மேலும், சில விடயங்கள் விளங்கவில்லை அல்லது தெளிவுபடுத்த விரும்புகிறேன்.
- முதற்பக்கக் கட்டுரையை எவ்வாறு சிறப்புக் கட்டுரையாக்குவது? விக்கிப்பீடியா:சிறப்புக் கட்டுரைகள் முன்மொழிவு மூலம் சாத்தியமா? முன்மொழிவு நடைமுறையில் உள்ளதா?
- முதற்பக்கத்தில் இடம்பெறாத கட்டுரையை எவ்வாறு சிறப்புக் கட்டுரையாக்கி காட்சிப்படுத்தலாம்?
- சில ஏற்கெனவே காட்சிப்படுத்தப்பட்ட முதற்பக்க கட்டுரைகளை சிக்கல்கள் தவிர்த்து மேம்படுத்த விரும்பினாலும் தக்க பதில் கிடைப்பதில்லை. எ.கா: செம்மொழி, எல்லாளன். இவ்வாறான சந்தர்ப்பத்தில் சுயமாக மேம்படுத்தலாமா?
--Anton (பேச்சு) 13:39, 27 ஆகத்து 2013 (UTC)  
//11 கட்டுரைகளும் சிறப்புக் கட்டுரைகள்தானே? // அதை நீங்களே மீள் பரிசோதனை செய்யுங்கள்.--தென்காசி சுப்பிரமணியன் (பேச்சு) 14:08, 27 ஆகத்து 2013 (UTC)  
:: 11 சிறப்புக் கட்டுரைகளும் இங்கு குறிப்பிட்ட தகுதிகளைப் பெரிதும் கொண்டுள்ளதாகவே தோன்றுகின்றது. சிலவற்றில் மேற்கோள்கள் போதுமானதாக இல்லை என்பது உண்மையே. இவற்றை மேலும் மேம்படுத்துவதை விட முக்கிய பணிகள் பல உள்ளன. ஓரளவு தரமாகவுள்ள மேலும் சில கட்டுரைகளை மேம்படுத்தி சிறப்புக் கட்டுரை எண்ணிக்கையை வேண்டுமானால் அதிகரிக்கலாம். --சிவகோசரன் (பேச்சு) 06:43, 28 ஆகத்து 2013 (UTC)  
அல்ல. சோழர் கட்டுரையில் ஆதாரம், சான்று தேவை வார்ப்புருக்களே ஐந்து உள்ளன. நீங்கள் கட்டுரையில் இணைக்கப்பட்டிருக்கும் பகுப்புகளை பாருங்கள். அக்கட்டுரை பற்றிய அதிக ஆர்வமுள்ளவரா அதிக தகவல் தெரிந்தவர்களோ அல்லது வரலாற்றுத் துறையினரோ பார்த்தால் ஆதாரம், சான்று தேவை வார்ப்புருக்களை போட முடிந்தது. அதே போல் மற்ற கட்டுரைகளுக்கும் செய்தால் இன்னும் குறைகள் தெரியவரும். துறை அறிவுடையோர் பார்க்காமல் சிறப்புக்கட்டுரை தெரிவு செய்வதில் எனக்கு உடன்பாடில்லை. இனிவருவதில் முறை மாற்றப்பட வேண்டும் என்று என்னுகிறேன்.--தென்காசி சுப்பிரமணியன் (பேச்சு) 17:30, 28 ஆகத்து 2013 (UTC)
# விக்கிப்பீடியா:ஆலமரத்தடி/தொகுப்பு90

## ஆங்கில விக்கிப்பீடியாவில்

ஆங்கில விக்கிப்பீடியாவில் சில சிக்கல்கள் எழுந்தது. தமிழ் விக்கிப்பீடியா இதுமட்டில் எனக்கு ஆலோசனை வழங்க முடியுமா? பார்க்க: Village pump (miscellaneous) User:SpacemanSpiff --Tamil23 (பேச்சு) 19:44, 27 ஆகத்து 2013 (UTC)  
:: சுருக்கமாக, காப்புரிமைச் சிக்கல் உள்ள படங்களை சிறப்புக் கட்டுரையில் (தகவல் பெட்டி உட்பட) சேர்க்க விடமாட்டார்கள் என்று தெரிகிறது. இது ஒரு பொது விதியாகத் தெரிகிறது. --Natkeeran (பேச்சு) 19:56, 27 ஆகத்து 2013 (UTC)